تایم نشریه سی, آلتینچی عیال نینگ امریکا قوشمه ایالت لری نینگ سابق دولت رهبری جورج بوش نی جنسی آزار و اذیت بیلن عیبله گن لیگی نی معلوم قیلدی.
امریکا نینگ تگزاس ایالتی یشاوچی سی بیر عیال 16 یاشیده پیتیده جورج بوش نینگ جنسی اذیتی گه دوچ کیلیب قالگن لیگی نی ادعا ایتدی.
آتی روسلین کوریگان بولگن اوشبو عیال, خودی منه شوو حادثه نینگ میلادی 2003 نچی ییلیده رسمی بیر محفل جریانیده یوز بیرگن لیگی نی بیلدیردی.
او, اوشه پیتده 16 یاشیده ایکن لیگی نی بیلدیررایکن, خودی منه شوو محفل گه آته سی بیلن بیرگه اشتراک ایتگن لیگی نی معلوم قیلدی.
کوریگان, اوشه پیتده 79 یاشیده بولگن جورج بوش نینگ قولی نی اوزه تیب اونینگ وجودی گه تیگین گن لیگی نی بیلدیردی.
روسلین کوریگان, "قورقدیم. بیراق بیر نرسه دیمه دیم.  یاش بیر قیز نینگ بیر دولت رهبری گه عکس العمل کورسه تیشی ممکن می؟" دییه قید ایتدی.
بوش نینگ سوزلاوچیسی ایسه, "دولت رهبری بوش هیچ کیمسه نی قورقیتیش گه طرفدار ایمس ایدی.  ینه هم اذیتی گه دوچ کیلیب قالگن کیشی لر دن کیچیریم سورَیدی" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
